**Ministru kabineta rīkojuma projekta “Par Malnavas koledžas reorganizāciju” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par Malnavas koledžas reorganizāciju” (turpmāk – projekts) mērķis ir veicināt izglītības programmu attīstību un pēctecību lauksaimniecības jomā, nododot Latvijas Lauksaimniecības universitātei kā aģentūru Izglītības un zinātnes ministrijas padotībā esošo Malnavas koledžu ar 2022.gada 1.janvārī.  Ministru kabineta rīkojuma projekts stāsies spēkā vispārējā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts izstrādāts, pamatojoties uz:  - Augstskolu likuma 11.panta otro daļu, saskaņā ar kuru lēmumu par valsts augstskolu un valsts koledžu likvidāciju un reorganizāciju pieņem Ministru kabinets pēc izglītības un zinātnes ministra vai attiecīgā nozares ministra ierosinājuma;  - Valsts pārvaldes iekārtas likuma 15.panta trešās daļas 1.punktu, saskaņā ar kuru tiešās pārvaldes iestādi reorganizē, nododot to atvasinātai publiskai personai, – rezultātā iestāde turpina pastāvēt kā pastarpinātās pārvaldes iestāde;  - Publiskas personas mantas atsavināšanas likuma 5.panta pirmo daļu, 42.panta pirmo daļu un 43.pantu.  - ievērojot Latvijas Lauksaimniecības universitātes Senāta 2020.gada 16.novembra lēmumā Nr.10-25 “Par Malnavas koledžu” noteikto |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | [1] Saskaņā ar Ministru kabineta 2003.gada 16.septembra noteikumu Nr.528 “Izglītības un zinātnes ministrijas nolikums” 24.29. apakšpunktu Malnava koledža (turpmāk – koledža) ir Izglītības un zinātnes ministrijas (turpmāk – ministrija) padotības iestāde.  Koledža darbojas saskaņā ar Ministru kabineta 2006.gada 9.maija noteikumiem Nr.367 “Malnavas koledžas nolikums”.  Koledža īsteno  pirmā līmeņa profesionālās augstākās izglītības programmas:  1. "Autotransports "  (Metālapstrādes, mašīnbūves un mašīnzinību NEP vēlas jaunu kvalifikāciju)  2. "Uzņēmējdarbība lauksaimniecībā" (nosaukums būs atkarīgs no Pārtikas rūpniecības un lauksaimniecības NEP lēmuma).  Koledža īsteno profesionālās vidējās izglītības programmas:  1. profesionālās vidējās izglītības programmas “Autotransports” (kods: 33525011) ar iegūstamo profesionālo kvalifikāciju “automehāniķis”, kurā uz 2021.gada 1. janvāri mācās 58 izglītojamie;  profesionālās vidējās izglītības programmas “Autotransports” (kods: 33525011) ar iegūstamo profesionālo kvalifikāciju “autodiagnostiķis”, kurā uz 2021.gada 1. janvāri mācās 27 izglītojamie;  2. profesionālās vidējās izglītības programmas “Autotransports” (kods: 33525011) ar iegūstamo profesionālo kvalifikāciju “autoelektriķis”, kurā uz 2021.gada 1. janvāri mācās 15 izglītojamie;  3. profesionālās vidējās izglītības programma “Augkopība” (kods: 33621011) ar iegūstamo profesionālo kvalifikāciju “augkopības tehniķis”, kurā uz 2021.gada 1. janvāri mācās 18 izglītojamie;  4. profesionālās vidējās izglītības programma, kas īstenojama pēc vispārējās vidējās izglītības ieguves, “Augkopība” (kods: 35b621011) ar iegūstamo profesionālo kvalifikāciju “augkopības tehniķis”, kurā uz 2021.gada 1. janvāri mācās 25 audzēkņi;  5. profesionālās vidējās izglītības programmas “Banku zinības un finanses” (kods: 33343011) ar iegūstamo profesionālo kvalifikāciju “finanšu darbinieks”, kurā uz 2021.gada 1. janvāri mācās 35 izglītojamie;  6. profesionālās vidējās izglītības programma “Lauksaimniecības tehnika” (kods: 33525073) ar iegūstamo profesionālo kvalifikāciju “lauksaimniecības tehnikas mehāniķis”, kurā uz 2021.gada 1.janvāri mācās 10 izglītojamie;  7. profesionālās vidējās izglītības programma “Lauksaimniecība” (kods: 33621001) ar iegūstamo profesionālo kvalifikāciju “lauksaimniecības mehanizācijas tehniķis”, kurā uz 2021.gada 1.janvāri mācās 17 izglītojamie;  8. profesionālās vidējās izglītības programma “Lauksaimniecība” (kods: 33621001) ar iegūstamo profesionālo kvalifikāciju “lauku īpašuma apsaimniekotājs”, kurā uz 2021.gada 1.janvāri mācās 16 izglītojamie;  9. arodizglītības programma “Dārzkopība” (kods: 32a622001) ar iegūstamo profesionālo kvalifikāciju “dārzkopis”, 2021.gada 1. janvāri mācās 30 izglītojamie;  10. arodizglītības programma “Lopkopība” (kods: 32a622041) ar iegūstamo profesionālo kvalifikāciju “lopkopis”, 2021.gada 1. janvāri mācās 30 izglītojamie.  [2] Ministrija, īstenojot augstākās izglītības reformas attiecībā uz koledžu integrāciju universitātēs, izvērtē katru gadījumu individuāli, novērtējot attiecīgās koledžas integrāciju universitātēs kontekstā ar profesionālās izglītības attīstības tendencēm, kā arī vērtējot koledžas darbības rādītājus.  [3] Pēc reorganizācijas LLU pārņem saistības, ko koledža uzņēmusies darbības programmas “Izaugsme un nodarbinātība” 4.2.1. specifiskā atbalsta mērķa ”Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma ”Veicināt energoefektivitātes paaugstināšanu valsts ēkās” pirmās projektu iesniegumu atlases kārtas ietvaros un darbības programmas “Izaugsme un nodarbinātība” 8.5.2. specifiskā atbalsta mērķa "Nodrošināt profesionālās izglītības atbilstību Eiropas kvalifikācijas ietvarstruktūrai" projekta ietvaros.  Lai nodrošinātu Eiropas Reģionālās attīstības fonda projekta “Energoefektivitātes paaugstināšanas pasākumu īstenošana Malnavas koledžas muižas ēkai Muižas ielā 4, Malnavā, Malnavas pagastā” Nr.4.2.1.2/17/I/007 pēcuzraudzības posma saistību izpildi pēc koledžas reorganizācijas, ir nepieciešams, lai saistības, kas izriet no koledžas reorganizācijas brīdī spēkā esošās koledžas vienošanās par projekta īstenošanu ar Centrālo finanšu un līgumu aģentūru, pārņēmējs ir Latvijas Lauksaimniecības universitāte, kas saskaņā ar Ministru kabineta 2016.gada 9.augusta noteikumu Nr.534 “Darbības programmas “Izaugsme un nodarbinātība” 4.2.1.specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2.pasākuma “Veicināt energoefektivitātes paaugstināšanu valsts ēkās” pirmās projektu iesniegumu atlases kārtas īstenošanas noteikumi” (turpmāk – MK noteikumi Nr.534) 43.punktu var būt projekta finansējuma saņēmējs.  MK noteikumu Nr.534 13.punktā noteikts projekta iesniedzēja statuss:  1. tiešās valsts pārvaldes iestāde;  2. tiešās valsts pārvaldes iestādes padotības iestāde;  3. valsts augstskola, valsts zinātniskais institūts – atvasināta publiska persona un zinātniskais institūts – atvasināta publiska persona, kas ir valsts dibinātas universitātes pārraudzībā;  4. valsts kapitālsabiedrība, kura saskaņā ar normatīvajos aktos noteikto deleģējumu pārvalda un apsaimnieko valsts nekustamos īpašumus – valsts akciju sabiedrība “Valsts nekustamie īpašumi”, valsts akciju sabiedrība “Tiesu namu aģentūra”, valsts sabiedrība ar ierobežotu atbildību “Šampētera nams”, valsts sabiedrība ar ierobežotu atbildību “Zemkopības ministrijas nekustamie īpašumi - vai valsts kapitālsabiedrība, kura uz līguma pamata pārvalda un apsaimnieko valsts nekustamo īpašumu, - valsts akciju sabiedrība “Latvijas dzelzceļš””,  un atbilstoši MK noteikumu Nr.534 43.punktam ir finansējuma saņēmēji pēc projekta apstiprināšanas.  Darbības programmas “Izaugsme un nodarbinātība” 8.1.4.specifiskā atbalsta mērķa “Uzlabot pirmā līmeņa profesionālās augstākās izglītības STEM, tajā skaitā medicīnas un radošās industrijas, studiju mācību vidi koledžās” (turpmāk – 8.1.4.SAM) ietvaros koledža laika posmā no 2017.gada 6.jūlija līdz 2018.gada 30.augustam īstenoja Eiropas Reģionālās attīstības fonda projektu “Augstākās izglītības studiju programmas "Uzņēmējdarbība lauksaimniecībā" infrastruktūras un aprīkojuma modernizēšana Malnavas koledžā” Nr. 8.1.4.0/17/I/004. Koledžas juridiskā statusa maiņa neietekmē šī projekta ilgtspēju, ņemot vērā, ka aģentūra turpinās īstenot projekta ietvaros modernizētās izglītības programmas un mācību procesa īstenošanai turpinās izmantot projektā modernizētās telpas un aprīkojumu.  [4] Plānots, ka projekta izpildes rezultātā tiks nodrošināta lielāka augstākās izglītības resursu koncentrācija, nodrošinot augstākas resursu koplietošanas iespējas, efektīvāku izglītības institūciju pārvaldību un augstāku izglītības pakalpojumu kvalitāti.  Koledžas reorganizācija neskar izglītojamo tiesības uz izglītību.  Aģentūra turpinās īstenot koledžas izglītības programmas un pārņems izglītojamos, darbiniekus un pedagoģisko personālu, koledžas bilancē esošo kustamo mantu un finanšu līdzekļu atlikumu.  [5] Projekts paredz ministrijai līdz 2021.gada 30.augustam veidot koledžas reorganizācijas komisiju, iekļaujot tajā koledžas, ministrijas un Latvijas Lauksaimniecības universitātes (turpmāk – LLU) pārstāvjus. Reorganizācijas komisijai uzdots veikt koledžas materiālo un finanšu līdzekļu inventarizāciju, sastādīt slēguma bilanci, noteikt kustamās mantas vērtību un saistību apjomu, kā arī nodrošināt koledžas mantas, arhīva un lietvedības nodošanu LLU, kas to pēc tam nodos aģentūrai, izņemot rīkojuma projektā 3.punktā minēto. Koledžas reorganizācijas komisija nodrošinās sekmīgu koledžas reorganizācijas procesa norisi.  6] Projekts paredz ministrijai sagatavot un izglītības un zinātnes ministram līdz 2021.gada 1.novembrim iesniegt Ministru kabinetā ar koledžas reorganizāciju saistītos tiesību aktu projektus, proti, Ministru kabineta noteikumu projektus par grozījumiem Ministru kabineta 2006.gada 9.maija noteikumos  Nr.367 “Malnavas koledžas nolikums” un Ministru kabineta 2021. gada 18. marta noteikumos Nr.171 “Izglītības un zinātnes ministrijas padotībā esošo koledžu maksas pakalpojumu cenrādis”.  [7] Atbilstoši projektam koledžas reorganizācijas rezultātā tai lietojumā nodotā valsts nekustamā īpašuma „Malnavas koledža” (nekustamā īpašuma kadastra Nr. 6868 009 0550) Malnavas pagastā, Kārsavas novadā, (turpmāk – valsts nekustamais īpašums), daļu izmantos LLU, līdz ar to paredzēta tās nodošana bez atlīdzības LLU īpašumā.  Valsts nekustamais īpašums pieder valstij Izglītības un zinātnes ministrijas personā un sastāv no 14 zemes vienībām 424,4202 ha kopplatībā (zemes vienību kadastra apzīmējumi 6868 007 0070, 6868 007 0071, 6868 009 0316, 6868 009 0318, 6868 009 0546, 6868 009 0547, 6868 009 0661, 6868 009 0662, 6868 009 0635, 6868 009 0657, 6868 009 0658, 6868 009 0660, 6868 010 0157 un 6868 013 0109), tai skaitā mežs 222,1 ha, un 20 būvēm (būvju kadastra apzīmējumi 6868 009 0317 001, 6868 009 0317 002, 6868 009 0318 001, 6868 009 0546 002, 6868 009 0546 003, 6868 009 0547 001, 6868 009 0547 002, 6868 009 0547 003, 6868 009 0547 005, 6868 009 0547 007, 6868 009 0550 001, 6868 009 0550 002, 6868 009 0550 006, 6868 009 0550 007, 6868 009 0550 008, 6868 009 0550 009, 6868 009 0550 015, 6868 009 0632 001, 6868 010 0158 005 un 6868 010 0158 006).  LLU īpašumā pēc valsts nekustamā īpašuma sadales tiek nodota valsts nekustamā īpašuma daļa - 11 zemes vienības 198,0402 ha kopplatībā (zemes vienību kadastra apzīmējumi 6868 007 0071, 6868 009 0316, 6868 009 0318, 6868 009 0546, 6868 009 0547, 6868 009 0661, 6868 009 0662, 6868 009 0635, 6868 009 0657, 6868 009 0658 un 6868 010 0157) un 20 būves (būvju kadastra apzīmējumi 6868 009 0317 001, 6868 009 0317 002, 6868 009 0318 001, 6868 009 0546 002, 6868 009 0546 003, 6868 009 0547 001, 6868 009 0547 002, 6868 009 0547 003, 6868 009 0547 005, 6868 009 0547 007, 6868 009 0550 001, 6868 009 0550 002, 6868 009 0550 006, 6868 009 0550 007, 6868 009 0550 008, 6868 009 0550 009, 6868 009 0550 015, 6868 009 0632 001, 6868 010 0158 005 un 6868 010 0158 006) (turpmāk – valsts nekustamā īpašuma daļa).  Projekta 11.punkts nosaka, ka Izglītības un zinātnes ministrijai līdz valsts nekustamā īpašuma daļas nodošanai LLU jāveic nepieciešamās darbības, lai atdalītu atsevišķos patstāvīgajos nekustamajos īpašumos trīs valsts nekustamā īpašuma sastāvā esošas zemes vienības:   1. zemes vienību 0,08 ha platībā ar kadastra apzīmējumu 6868 007 0070, kas nepieciešama Valsts sabiedrībai ar ierobežotu atbildību „Latvijas Vides, ģeoloģijas un meteoroloģijas centrs” (turpmāk – LVĢMC), lai nodrošinātu valsts hidroloģiskās novērojuma stacijas “Lozdova” būvniecību un darbību. Īpašuma tiesības tiks nostiprinātas valstij Vides aizsardzības un reģionālās attīstības ministrijas personā (projekta 12.1.apakšpunkts). Zemes vienības uzturēšana un pārvaldīšana tiks nodrošināta no LVĢMC līdzekļiem; 2. zemes vienību 0,1 ha platībā ar kadastra apzīmējumu 6868 009 0660, kas nepieciešama LVĢMC, lai nodrošinātu monitoringa stacijas būvniecību un darbību. Īpašuma tiesības tiks nostiprinātas valstij Vides aizsardzības un reģionālās attīstības ministrijas personā (projekta 12.1.apakšpunkts). Zemes vienības uzturēšana un pārvaldīšana tiks nodrošināta no LVĢMC līdzekļiem; 3. zemes vienību 226,2 ha platībā, tai skaitā 222,1 ha mežs, ar kadastra apzīmējumu 6868 013 0109. Atbilstoši Meža likuma 44.panta pirmajai daļai, likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta ceturtajai daļai, Ministru kabineta 2019.gada 30.aprīļa noteikumu Nr.187 “Zemkopības ministrijas nolikums” 1.punktam, Zemkopības ministrija ir vadošā valsts pārvaldes iestāde lauksaimniecības, meža un zivsaimniecības nozarēs. Tās viena no funkcijām ir organizēt un koordinēt lauksaimniecības, meža nozares un zivsaimniecības politikas īstenošanu (Ministru kabineta 2019.gada 30.aprīļa noteikumi Nr.187 “Zemkopības ministrijas nolikums”). Ievērojot likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta ceturtā daļā noteikto īpašuma tiesības tiks nostiprinātas valstij Zemkopības ministrijas personā (projekta 12.2.apakšpunkts).   Būvei, noliktavai ar kadastra apzīmējumu 6868 009 0550 008, ir noteikts apgrūtinājums – vietējas nozīmes kultūras pieminekļa teritorija un objekti. Atbilstoši likuma “Par kultūras pieminekļu aizsardzību” 8.panta trešajai daļai, kas noteic, ka kultūras pieminekļa atsavināšana var notikt, ja par nodomu to atsavināt īpašnieks ir paziņojis Nacionālā kultūras mantojuma pārvaldei, attiecīgās reģionālās nodaļas inspektors ir apsekojis kultūras pieminekli un nākamajam tā īpašniekam ir nosūtīti norādījumi par šā kultūras pieminekļa izmantošanu un saglabāšanu. Ministrija līdz valsts nekustamā īpašuma daļas nodošanai LLU paziņos Nacionālā kultūras mantojuma pārvaldei par nodomu nekustamo īpašumu atsavināt. LLU tiks informēta par inspekcijas norādījumiem attiecībā uz minētās būves izmantošanu un saglabāšanu.  Atbilstoši Ministru kabineta 2019.gada 30.aprīļa noteikumu Nr.187 “Zemkopības ministrijas nolikums” 10.7.apakšpunktam Latvijas Lauksaimniecības universitāte ir Zemkopības ministrijas padotības iestāde. Pamatojoties uz Latvijas Lauksaimniecības universitātes Satversmes (apstiprināta ar 1998.gada 18.februāra likumu “Par Latvijas Lauksaimniecības universitātes Satversmi” ) 1.4.apakšpunktu un Augstskolu likuma 7.panta pirmo daļu, LLU ir atvasināta publiska persona. Pamatojoties uz Augstskolu likuma 76.panta pirmo daļu un otrās daļas 4.punktu LLU var piederēt nekustamais īpašums.  Eiropas Komisijas sagatavotā dokumenta “Komisijas paziņojums par valsts atbalsta jēdzienu saskaņā ar Līguma par Eiropas Savienības darbību 107.panta 1.punktu” (turpmāk – Komisijas paziņojums) 28.punktā ir noteikts, ka saskaņā ar judikatūru valsts izglītības sistēmas ietvaros nodrošinātā valsts izglītība, ko finansē un uzrauga valsts, var tikt uzskatīta par nesaimniecisko darbību. Savukārt Komisijas paziņojuma 203.punktā ir noteikts, ka, ja infrastruktūru nav paredzēts izmantot komerciāli, tās publiskajam finansējumam valsts atbalsta noteikumi principā nav piemērojami. Tas attiecas, piemēram, uz tādu vispārējo infrastruktūru, kura tiek izmantota darbībām, ko parasti veic valsts, īstenojot savu publisko varu, kas nav saistīta ar preču un pakalpojumu piedāvāšanu tirgū. Savukārt Komisijas paziņojuma 205.punkts nosaka, ka, ja infrastruktūru izmanto gan saimnieciskajai, gan nesaimnieciskajai darbībai, valsts atbalsta noteikumi publiskajam finansējumam ir piemērojami tikai tiktāl, cik tas sedz ar saimniecisko darbību saistītās izmaksas. Vienlaikus Komisijas paziņojuma 207.punkts paredz, ka, ja jaukta izmantojuma gadījumā infrastruktūru izmanto, galvenokārt, tikai nesaimnieciskajai darbībai, valsts atbalsta noteikumi uz attiecīgo finansējumu var vispār neattiekties ar nosacījumu, ka saimnieciskā darbība ir vienīgi papildinoša, t.i., šī darbība ir tieši saistīta ar infrastruktūras ekspluatāciju un tai nepieciešama, vai cieši saistīta ar tās galveno nesaimniecisko izmantojumu. Papildinošās saimnieciskās darbības apjomam ir jāpaliek ierobežotam attiecībā pret infrastruktūras jaudu un šajā kontekstā infrastruktūras saimniecisko izmantojumu var uzskatīt par papildinošu, ja šai darbībai ik gadu atvēlētā jauda nepārsniedz 20% no infrastruktūras kopējās gada jaudas.  Saskaņā ar Eiropas Komisijas skaidrojumu atbalsts infrastruktūrai, kuru izmanto, galvenokārt, tikai nesaimnieciskajai darbībai (piemēram, izglītības un zinātnes funkciju īstenošanai), neietekmē tirdzniecību starp dalībvalstīm, ja infrastruktūrā tiek veikta papildinoša saimnieciska darbība ierobežotā apmērā. Eiropas Komisija arī skaidro, ka infrastruktūras saimniecisko izmantojumu var uzskatīt par papildinošu, ja šīs darbības ikgadējā jauda nepārsniedz 20 % no infrastruktūras kopējās gada jaudas.  Ievērojot to, ka projekta valsts nekustamā īpašuma daļu LLU turpinās izmantot izglītības funkciju veikšanai, kā arī to, ka saimnieciskā darbība tajā tiks realizēta ierobežotā apmērā, valsts nekustamā īpašuma daļas nodošana LLU īpašumā nav kvalificējama kā komercdarbības atbalsts un uz to nav attiecināms komercdarbības atbalsta regulējums.  Visi ienākumi no LLU īstenotās saimnieciskās darbības, tajā skaitā, objektu iznomāšanas tiks novirzīti LLU nesaimnieciskajai darbībai un īpašumā nodotās valsts nekustamā īpašuma daļas uzturēšanai.  Ministrija aicinās LLU reizi gadā sniegt informāciju par saimnieciskās darbības proporcijas (20%) ievērošanu, lai LLU darbība tās īpašumā nodotajā valsts nekustamā īpašuma daļā amortizācijas periodā nepārvēršas par saimniecisku darbību, tādejādi nodrošinot komercdarbības atbalsta nosacījumu ievērošanu.  Veicot valsts nekustamā īpašuma daļas īpašuma tiesību maiņu zemesgrāmatā, vienlaicīgi zemesgrāmatā tiks izdarīta atzīme, ka īpašuma tiesības nostiprinātas uz laiku, kamēr LLU nodrošina projekta 6.punktā minēto funkciju veikšanu un atzīme par aizliegumu atsavināt valsts nekustamā īpašuma daļu un apgrūtināt to ar hipotēku. Minēto aizliegumu apgrūtināt valsts nekustamā īpašuma daļu ar hipotēku nepiemēro, ja valsts nekustamā īpašuma daļa tiek ieķīlāta par labu valstij (Valsts kases personā), lai saņemtu Eiropas Savienības fondu atbalstu.  Gadījumā, ja iestājas projekta 8.punktā minētais nosacījums, LLU ir pienākums valsts nekustamā īpašuma daļu bez atlīdzības nodot valsts īpašumā.  Izvērtējot Eiropas Savienības struktūrfondu un Kohēzijas fonda vadības jomu reglamentējošajos normatīvajos aktos, kā arī Eiropas Parlamenta un Padomes Regulas (ES) Nr.1303/2013 ( 2013.gada 17.decembris ), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006, 71.pantā noteiktos finansējuma saņēmēja pienākumus un projektu atbalstāmo darbību ilguma nosacījumus un ievērojot to, ka nododot koledžas lietojumā esošo valsts nekustamā īpašuma daļu LLU īpašumā, tā arī turpmāk tiks izmantota tikai izglītības funkciju nodrošināšanai, kā arī neradīs nepamatotas priekšrocības attiecībā pret citām privātajām vai publiskajām juridiskajām personām, nav konstatējami tiesiski šķēršļi koledžai lietojumā nodotās valsts nekustamā īpašuma daļas nodošanai LLU īpašumā.  [8] Projekts nosaka, ka ar reorganizāciju saistītie izdevumi tiek segti no ministrijas budžeta programmas 03.00.00 “Augstākā izglītība” apakšprogrammā 03.11.00 “Koledžas” un budžeta programmas 02.00.00 “Profesionālās izglītības mācību iestādes” apakšprogrammā 02.01.00 “Profesionālās izglītības programmu īstenošana” koledžai pieejamajiem valsts budžeta līdzekļiem 2021.gadam un no Zemkopības ministrijas budžeta programmas 22.02.00 Augstākā izglītība. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija, koledža, LLU. |
| 4. |  | Saskaņā ar Augstskolu likuma 11.panta otrās daļas otro teikumu Ministru kabineta rīkojuma projektam par augstskolas vai koledžas reorganizāciju vai likvidāciju pievienojams Augstākās izglītības padomes atzinums. Ministrija ir saņēmusi Augstākās izglītības padomes 2020. gada 19. novembra. lēmumu Nr.1.10/81 par projektu, kurā Augstākās izglītības padome atbalsta Izglītības un zinātnes ministrijas padotībā esošās valsts izglītības iestādes – Malnavas koledžas reorganizāciju, nododot to atvasinātai publiskai personai – Latvijas Lauksaimniecības Universitātei, un nosaka, ka Malnavas koledžas turpina pastāvēt kā Latvijas Lauksaimniecības universitātes aģentūra. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | LLU, koledžas darbinieki, t.sk. pedagogi, kas turpinās strādāt, un izglītojamie, kuri turpinās iegūt izglītību reorganizācijas rezultātā izveidotajā aģentūrā.  Izglītojamo vecāki, institūcijas un organizācijas, kuras sniedz atbalstu iestādēm izglītības procesa nodrošināšanā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |

|  |  |  |  |  |  |  |  |
| --- | --- | --- | --- | --- | --- | --- | --- |
| Rādītāji | 2021. gads | | Turpmākie trīs gadi (*euro*) | | | | |
| 2022. gads | | 2023. gads | | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi:** | **92 339 950** | **0** | **93 061 738** | **-194 612** | **93 061 738** | **-194 612** | **-194 612** |
| 1.1.valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 92 339 950 | 0 | 93 061 738 | -194 612 | 93 061 738 | -194 612 | -194 612 |
| Izglītības un zinātnes ministrija | 92 339 950 | 0 | 93 061 738 | -1 372 409 | 93 061 738 | -1 372 409 | -1 372 409 |
| Zemkopības ministrija | 0 | 0 | 0 | 1 177 797 | 0 | 1 177 797 | 1 177 797 |
| 1.2.valsts speciālais budžets | 0 | 0 | 0 | 0 | 0 | 0 | 0 |
| 1.3.pašvaldību budžets | 0 | 0 | 0 | 0 | 0 | 0 | 0 |
| **2. Budžeta izdevumi:** | **92 743 076** | **0** | **93 061 738** | **-194 612** | **93 061 738** | **-194 612** | **-194 612** |
| 2.1.valsts pamatbudžets | 92 743 076 | 0 | 93 061 738 | -194 612 | 93 061 738 | -194 612 | -194 612 |
| Izglītības un zinātnes ministrija | 92 743 076 | 0 | 93 061 738 | -1 372 409 | 93 061 738 | -1 372 409 | -1 372 409 |
| Zemkopības ministrija | 0 | 0 | 0 | 1 177 797 | 0 | 1 177 797 | 1 177 797 |
| 2.2.valsts speciālais budžets | 0 | 0 | 0 | 0 | 0 | 0 | 0 |
| 2.3.pašvaldību budžets | 0 | 0 | 0 | 0 | 0 | 0 | 0 |
| **3. Finansiālā ietekme:** | **-403 126** | **0** | **0** | **0** | **0** | **0** | **0** |
| 3.1.valsts pamatbudžets | -403 126 | 0 | 0 | 0 | 0 | 0 | 0 |
| Izglītības un zinātnes ministrija | -403 126 | 0 | 0 | 0 | 0 | 0 | 0 |
| Zemkopības ministrija | 0 | 0 | 0 | 0 | 0 | 0 | 0 |
| 3.2.valsts speciālais budžets | 0 | 0 | 0 | 0 | 0 | 0 | 0 |
| 3.3.pašvaldību budžets | 0 | 0 | 0 | 0 | 0 | 0 | 0 |
| **4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)** | **0** | **0** | **0** | **0** | **0** | **0** | **0** |
| 4.1.valsts pamatbudžets | 0 | 0 | 0 | 0 | 0 | 0 | 0 |
| 4.2.valsts speciālais budžets | 0 | 0 | 0 | 0 | 0 | 0 | 0 |
| 4.3.pašvaldību budžets | 0 | 0 | 0 | 0 | 0 | 0 | 0 |
| **5. Precizēta finansiālā ietekme:** | **-403 126** | **0** | **0** | **0** | **0** | **0** | **0** |
| 5.1.valsts pamatbudžets | 0 | 0 | 0 | 0 |
| 5.2.valsts speciālais budžets | 0 | 0 | 0 | 0 |
| 5.3.pašvaldību budžets | 0 | 0 | 0 | 0 |
| **6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā)** | Ailes „saskaņā ar valsts budžetu kārtējam gadam” un „saskaņā ar vidēja termiņa budžeta ietvaru” norādīts apstiprinātais finansējums Izglītības un zinātnes ministrijas apakšprogrammām 02.01.00 „Profesionālās izglītības programmu īstenošana” un 03.11.00 „Koledžas”.  Vidēja termiņa budžeta ietvarā 2022., 2023. un 2024.gadam apakšprogrammā 02.01.00 “Profesionālās izglītības programmu īstenošana” koledžai plānoti pamatbudžeta ieņēmumi un izdevumi 968 306 euro, tajā skaitā valsts budžeta dotācija no vispārējiem ieņēmumiem 822 659 euro, ieņēmumi no maksas pakalpojumiem un citi pašu ieņēmumi 145 647 euro. Apakšprogrammā 03.11.00 ”Koledžas” plānoti pamatbudžeta ieņēmumi un izdevumi 404 103 euro, tajā skaitā valsts budžeta dotācija no vispārējiem ieņēmumiem 355 138 euro, ieņēmumi no maksas pakalpojumiem un citi pašu ieņēmumi 48 965 euro.  Tā kā ar 2022.gada 1.janvāri paredzēts reorganizēt koledžu, nododot to atvasinātai publiskai personai – Latvijas Lauksaimniecības universitātei, samazināsies plānotie pamatbudžeta ieņēmumi no maksas pakalpojumiem un citi pašu ieņēmumi un attiecīgi no tiem segtie izdevumi (jo atvasinātu publisku personu ieņēmumi no maksas pakalpojumiem un citi pašu ieņēmumi netiek plānoti valsts pamatbudžetā) - 2022.gadā un turpmāk katru gadu 194 612 euro. Koledžas reorganizācijas process neradīs ietekmi uz dotācijas no vispārējiem ieņēmumiem apmēru, jo koledžas funkcijas pilnībā pārņem un turpina īstenot aģentūra. Līdz ar to paredzēta finansējuma pārdale 1 177 797 euro apmērā no Izglītības un zinātnes ministrijas budžeta (tai skaitā budžeta apakšprogrammas 02.01.00 “Profesionālās izglītības programmu īstenošana” 822 659 euro apmērā un apakšprogrammas 03.11.00 „Koledžas” 355 138 euro apmērā) uz Zemkopības ministrijas budžeta apakšprogrammu 22.01.00 „Profesionālā izglītība” 2022.gadā un turpmāk ik gadu Latvijas Lauksaimniecības universitātes aģentūrai “Latvijas Lauksaimniecības universitātes Malnavas koledža” koledžas pirmā līmeņa profesionālās augstākās izglītības un profesionālās vidējās izglītības programmu īstenošanas izmaksu nodrošināšanai nepieciešamos izdevumus.  Latvijas Lauksaimniecības universitātei radīsies papildu izdevumi, kas saistīti ar īpašuma tiesību uz projekta 7.punktā minēto valsts nekustamo īpašumu nostiprināšanu zemesgrāmatā. Minētos izdevumus Latvijas Lauksaimniecības universitāte segs tās apstiprinātā budžeta ietvaros. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| **7. Amata vietu skaita izmaiņas** | Rīkojuma projekts šo jomu neskar. | | | | | | |
| **8. Cita informācija** | Nav. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Ir nepieciešams izdarīt grozījumu Ministru kabineta 2003.gada 16.septembra noteikumos Nr.528 “Izglītības un zinātnes ministrijas nolikums”, svītrojot 24.29.apakšpunktu, kurā minēta ministrijas padotībā esošā Malnavas koledža.  Ir nepieciešams izdarīt grozījumus Ministru kabineta 2006.gada 9.maija noteikumos Nr.367 “Malnavas koledžas nolikums”.  Ir nepieciešamas izdarīt grozījumus Ministru kabineta 2021. gada 18. marta noteikumos Nr.171 “Izglītības un zinātnes ministrijas padotībā esošo koledžu maksas pakalpojumu cenrādis”.  Izpildes termiņš iepriekšminēto normatīvo aktu sagatavošanai ir 2021.gada 1.novembris. |
| 2. | Atbildīgā institūcija | Ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Koledžas padome, kuras sastāvā ir visu koledžas personāla grupu pārstāvji, 2021.gada 15.jūnijā ir pieņēmusi lēmumu par koledžas pievienošanos LLU. Līdz ar to koledžas personāls atbalsta pievienošanos LLU un ir informēts par koledžas reorganizāciju. |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, koledža, LLU, Zemkopības ministrija, LVĢMC. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiek plānots reorganizēt ministrijas padotībā esošo koledžu, nododot to atvasinātai publiskai personai: LLU. Koledža turpinās pastāvēt kā Latvijas Lauksaimniecības universitātes aģentūra “Latvijas Lauksaimniecības universitātes Malnavas koledža” .  Saskaņā ar rīkojuma projekta 2.punktā noteikto aģentūra pārņems reorganizētās koledžas izglītības programmas, funkcijas, tiesības, saistības, prasības, finanšu līdzekļus, bilancē esošo kustamo mantu, ar mācību turpināšanu saistītos lietvedības dokumentus, uz laiku glabājamos lietvedību dokumentus un Eiropas Savienības fondu projektu dokumentus, bet projekta 3.punktā noteikto – LLU.  Koledžas reorganizācija neradīs ietekmi uz cilvēkresursiem.  Zemes vienības uzturēšana un pārvaldīšana tiks nodrošināta no LVĢMC līdzekļiem |
| 3. | Cita informācija | Nav. |

Izglītības un zinātnes ministre Anita Muižniece

Vīzē:

Valsts sekretāre Jānis Volberts